Fanny Imlay

Fanny Imlay (14 Mei 1794 - Oktoba 1816) alikuwa binti wa mwandishi maarufu wa Uingereza Mary Wollstonecraft, ambaye aliandika A Vindication of the Rights of Woman, na Gilbert Imlay, mfanyabiashara na mwanadiplomasia wa Marekani. Fanny alikuwa dada wa kambo wa Mary Shelley, mwandishi wa riwaya maarufu Frankenstein.

Fanny Imlay alikua katika mazingira magumu, hasa baada ya kifo cha mama yake mwaka 1797. Aliishi na Mary Shelley na baba yao wa kambo, William Godwin, lakini mara nyingi alionekana kutengwa na kutoeleweka katika familia yake.William Godwin, the editor, speculates that Wollstonecraft wrote this note in October 1795.

Akiwa na umri wa miaka 22, Fanny alijiua kwa kumeza dawa ya kulala kupita kiasi. Kifo chake kiliacha maswali mengi yasiyojibiwa kuhusu maisha yake na mateso ya kihisia aliyoyapata, na kilikuwa sehemu ya kipindi cha giza na dhiki kwa familia ya Godwin-Shelley.Todd, Mary Wollstonecraft, 355–56; Tomalin, 232–36; Todd, Death and the Maidens, 22–24; Seymour, 15–16.
Ingawa Gilbert Imlay na Mary Wollstonecraft waliishi pamoja kwa furaha kwa vipindi vifupi kabla na baada ya kuzaliwa kwa Fanny, Imlay alimwacha Wollstonecraft nchini Ufaransa katikati ya Mapinduzi ya Ufaransa. Katika jaribio la kufufua uhusiano wao, Wollstonecraft alisafiri kuelekea Skandinavia kwa niaba ya shughuli za kibiashara za Imlay, akimchukua Fanny ambaye alikuwa na umri wa mwaka mmoja, lakini mahusiano yao hayakuwahi kurejea. Baada ya kuangukia katika mapenzi na kuolewa na William Godwin, Wollstonecraft alifariki muda mfupi baada ya kujifungua mnamo 1797, na kumwacha Fanny mwenye umri wa miaka mitatu chini ya ulezi wa Godwin pamoja na binti yao mchanga, Mary.

Miaka minne baadaye, Godwin alioa tena, safari hii akimuoa Mary Jane Clairmont, ambaye naye alileta watoto wake wawili kwenye ndoa hiyo, na aliyejulikana zaidi alikuwa Claire Clairmont. Mabinti wa Wollstonecraft hawakumkubali mke mpya wa Godwin, hasa kutokana na upendeleo aliouonyesha kwa binti yake mwenyewe. Nyumba ya familia ya Godwin ilizidi kuwa mahali pasipostareheka kadri mvutano ulivyoongezeka na madeni yalivyokithiri.

Wakati wa ujana wao, Mary na Claire walitoroka na kuondoka kuelekea Bara la Ulaya (Continent) mnamo 1814 wakiwa pamoja na Percy Bysshe Shelley. Fanny, aliyebaki nyuma, akawa mlengwa wa hasira ya mama wa kambo yake. Alijikuta akizidi kutengwa na familia yake na hatimaye alifariki kwa kujiua mnamo mwaka 1816.

Tanbihi

Jamii:Waliozaliwa 1794
Jamii:Waliofariki 1816
Jamii:Wanawake wa Uingereza
Jamii:WikiMonthly Edit-a-thon Kilimanjaro